open-index/open-wikipedia-markdown huggingface dataset:
Έιντριεν Μπρόντι

[μικρογραφία|400x400εσ|Ο Μπρόντι (πίσω) με τον [Ρόμαν Πολάνσκι στο Διεθνές Φεστιβάλ Κινηματογράφου Καννών το 2002]]
Ο **Έιντριεν Μπρόντι** (αγγλικά: *Adrien Nicholas Brody*, 14 Απριλίου 1973) είναι Αμερικανός ηθοποιός. Έλαβε παγκόσμια αναγνώριση με τον πρωταγωνιστικό του ρόλο στην ταινία *[[Ο Πιανίστας (ταινία)|Ο πιανίστας]]* (The Pianist, 2002) του Ρόμαν Πολάνσκι. Για την ερμηνεία του βραβεύτηκε με το Όσκαρ Α' Ανδρικού Ρόλου στην ηλικία των 29 ετών, ενώ είναι ο μόνος ηθοποιός κάτω των 30 που το έχει καταφέρει. Ο Μπρόντι είναι επίσης ο μοναδικός Αμερικάνος ηθοποιός που έχει λάβει το γαλλικό βραβείο Σεζάρ. Έχει επίσης συμμετάσχει στις ταινίες *[[Κινγκ Κονγκ (ταινία, 2005)|Κινγκ Κονγκ]]* (King Kong, 2005) *[[Μεσάνυχτα στο Παρίσι]]* (Midnight in Paris, 2011), *[[Ξενοδοχείο Grand Budapest]]* (The Grand Budapest Hotel, 2014) και *[[Η γαλλική αποστολή (ταινία)|Η γαλλική αποστολή]]* (2021). Στην τηλεόραση, έχει συμμετάσχει και στην τηλεοπτική σειρά *[[Peaky Blinders (τηλεοπτική σειρά)|Peaky Blinders]]*. Για την ερμηνεία του επίσης, βραβεύτηκε με το Όσκαρ Α' Ανδρικού Ρόλου για την ταινία *[[The Brutalist]]* (2024).

## Φιλμογραφία

## Παραπομπές


## Εξωτερικοί σύνδεσμοι

* Άντριεν Μπρόντι στο IMDb

Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Κατηγορία:Βραβευμένοι με Σεζάρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Αμενεμνίσου

Ο **Νεφερκαρά Αμενεμνέσου** ήταν Φαραώ κατά την 21<sup>η</sup> Δυναστεία της αρχαίας Αιγύπτου.  

Η ύπαρξη του Αμενεμνέσου επιβεβαιώθηκε μόλις το 1940 όταν ανακαλύφθηκε από τον Πιέρ Μοντέ ο τάφος του διαδόχου του, Ψουσέννη Α'. Στον τάφο του τελευταίου βρέθηκε ένα χρυσό κύπελλο το οποίο έφερε και το όνομα του θρόνου του Αμενεμνέσου, Νεφερκαρά, και το όνομα του διαδόχου του, Ψουσέννη. Πριν από αυτήν την ανακάλυψη η ύπαρξη του αμφισβητούνταν, καθώς δεν είχε βρεθεί κανένα αντικείμενο που έφερε το όνομά του. Παρόλ' αυτά, η  μνεία της σύντομης βασιλείας του σαν δεύτερος Φαραώ της 21ης Δυναστείας είχε διασωθεί στο έργο του Μενέθωνα, ως βασιλιάς  *Νεφερκαρέ*, στον οποίο και αναλογούσε βασιλεία τεσσάρων χρόνων. Στα αιγυπτιακά το όνομά του Αμενεμνέσου σημαίνει "Ο Αμών είναι Βασιλιάς".

Ενώ η βασιλεία του είναι σε γενικές γραμμές ασαφής, γνωρίζουμε ότι ο Μενχεπερέ, Αρχιερέας του Άμμωνος στις Θήβες κατά τη βασιλεία του Αμενεμνέσου, έδωσε χάρη στους στασιαστές εναντίον της εξουσίας του Αρχιερατείου. Αυτοί οι στασιαστές είχαν εξοριστεί στην Δυτική Όαση της Αιγύπτου κατά τον 25ο χρόνο της βασιλείας του Σμένδι Α'.

## Παραπομπές


Κατηγορία:Φαραώ της 21ης Αιγυπτιακής Δυναστείας
The Greater of Two Evils

Το **The Greater of Two Evils** είναι στούντιο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε το Νοέμβριο του 2004 μέσω της δισκογραφικής εταιρείας "Nuclear Blast". Το άλμπουμ περιέχει επανεκτελέσεις τραγουδιών από τους πέντε πρώτους δίσκους των Anthrax, οι οποίοι είχαν αρχικά ηχογραφηθεί με τον Νιλ Τάρμπιν και τον Τζόι Μπελαντόνα στα φωνητικά.

Η ηχογράφηση του συγκεκριμένου άλμπουμ έγινε μέσα σε δύο ημέρες, με το συγκρότημα να παίζει ζωντανά στο στούντιο. Αυτή ήταν η τελευταία κυκλοφορία των Anthrax με τον τραγουδιστή Τζον Μπους, πριν την επιστροφή του Μπελαντόνα στο μικρόφωνο του συγκροτήματος.

Η αρχική ονομασία του άλμπουμ ήταν "*Metallum Maximum Aeturnum*".

## Τραγούδια
1. **Deathrider** *(Turbin, Ian, Lilker)* - 3:04
2. **Metal Thrashing Mad** *(Turbin, Spitz, Ian, Lilker, Benante)* - 2:47
3. **Caught in a Mosh** *(Belladonna, Spitz, Ian, Bello, Benante)* - 5:27
4. **A.I.R.** *(Belladonna, Spitz, Ian, Bello, Benante)* - 6:21
5. **Among the Living** *(Belladona, Spitz, Ian, Bello, Benante)* - 5:52
6. **Keep It in the Family** *(Belladona, Spitz, Ian, Bello, Benante)* - 7:25
7. **Indians** *(Belladona, Spitz, Ian, Bello, Benante)* - 6:38
8. **Madhouse** *(Belladonna, Spitz, Ian, Bello, Benante)* - 4:26
9. **Panic** *(Turbin, Ian, Lilker)* - 3:35
10. **Iam the Law** *(Belladonna, Spitz, Ian, Bello, Benante)* - 6:03
11. **Belly of the Beast** *(Belladonna, Spitz, Ian, Bello, Benante)* - 5:42
12. **Efilnikufesin (N.F.L.)** *(Belladonna, Spitz, Ian, Bello, Benante)* - 5:57
13. **Be All, End All** *(Belladonna, Spitz, Ian, Bello, Benante)* - 6:29
14. **Gung-Ho** *(Turbin, Ian, Lilker)* - 8:28

## Τα μέλη του συγκροτήματος
Το "*The Greater of Two Evils*" ηχογραφήθηκε από τους εξής μουσικούς:

* Τζόν Μπους - φωνητικά
* Ρομπ Κατζιάνο - κιθάρα
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα

## Πηγές
* The Greater of Two Evils - Anthrax | Songs, Reviews, Credits, Awards | AllMusic
* Anthrax - The Greater Of Two Evils - Metal Storm
* The Greater of Two Evils - Encyclopaedia Metallum

Κατηγορία:Άλμπουμ του 2004
Κατηγορία:Compilation άλμπουμ των Anthrax
Β΄ κατηγορία καλαθοσφαίρισης ανδρών Κύπρου

Η **Β1 Κατηγορία καλαθοσφαίρισης ανδρών Κύπρου** διεξάγεται υπό την αιγίδα της Κυπριακής Ομοσπονδίας Καλαθοσφαίρισης (ΚΟΚ) από το 1988. Αποτελεί την δεύτερη σε επίπεδο επαγγελματική κατηγορία στη καλαθοσφαίριση ανδρών στην Κύπρο. Πολυνίκης ομάδα του θεσμού είναι ο Διγενής Ακρίτας Μόρφου  με 5 κατακτήσεις.

Την δεκαετία του 1980 ονομαζόνταν ως *ανώτερη κατηγορία*.

## Δομή
Στο πρωτάθλημα συμμετέχουν 10 ομάδες οι οποίες στην κανονική περίοδο θα δώσουν διπλούς αγώνες μεταξύ τους. Με την ολοκλήρωση της κανονικής περιόδου, οι πρώτες 6 ομάδες συμμετέχουν στα πλέι-οφ.  Η πρωταθλήτρια της διοργάνωσης ανεβαίνει στην Α' κατηγορία. Η ομάδα που θα τερματίσει τελευταία θα υποβιβαστεί στην Β2 κατηγορία. Η Εθνική Ενόπλων Κύπρου  δεν μπορεί να υποβιβαστεί. Αν τερματίσει στην τελευταία θέση (8), τότε θα υποβιβαστεί η ομάδα που θα τερματίσει στην θέση 7.

### Ομάδες
* Αθλητικός Πολιτιστικός Όμιλος Πάφου (ΑΠΟΠ)
* Όμιλος Καλαθοσφαίρισης Αραδίππου
* Αστέρας Μέσα Γειτονιάς
* Άτλαντας Πάφου
* Εθνική Ενόπλων Κύπρου
* Ένωσις Νέων Αγίου Δομετίου (ΕΝΑΔ)
* Ζήνωνας/Λουκής Ακρίτας Λάρνακας BC
* Κέντρο Νεότητας Αγίου Νικολάου
* ΠΑΕΕΚ
* Phoenix MJ Basket Plus Λεμεσού

## Πρωταθλήτριες
Το πρωτάθλημα της περιόδου 2019-20 διακόπηκε λόγω της πανδημίας του κορωνοϊού.

## Κατακτήσεις ανά ομάδα

## Πηγές
* Κυπριακή Ομοσπονδία Καλαθοσφαίρισης
* ΠΡΩΤΑΘΛΗΜΑ ΟΠΑΠ Β΄ ΚΑΤΗΓΟΡΙΑΣ ΑΝΔΡΩΝ: ΣΥΝΑΝΤΗΣΗ ΤΙΤΛΟΥ 

## Εξωτερικοί σύνδεσμοι
* Κυπριακή Ομοσπονδία Καλαθοσφαίρισης

Ανδρων
Παναθηναϊκός (μπέιζμπολ)

Το **τμήμα μπέιζμπολ του Παναθηναϊκού** ιδρύθηκε το 2014. Ο σύλλογος του Παναθηναϊκού υπήρξε ο πρώτος που διοργάνωσε αγώνες μπέιζμπολ στην Ελλάδα το 1946.

## Ιστορία
Μετά το τέλος του Β΄ Παγκοσμίου Πολέμου ο Παναθηναϊκός επιχείρησε να δημιουργήσει νέα τμήματα στο γήπεδο της Λεωφόρου που επισκευάστηκε από τις καταστροφές των Γερμανών κατακτητών και τοποθετήθηκαν προβολείς και στο νέο του γήπεδο αθλοπαιδιών στη συμβολή των οδών Βασιλίσσης Σοφίας και Τσόχα. Ανάμεσα στα αθλήματα που επιλέχθηκαν για να γνωρίσουν οι αθλητές της ομάδας ήταν και το μπέιζμπολ.

Τον Απρίλιο του 1946 κατέπλευσε στο Φαληρικό όρμο το αμερικάνικο θωρηκτό *[[USS Missouri (BB-63)|Μιζούρι]]* το οποίο διέθετε στο εσωτερικό του κορυφαίες αθλητικές εγκαταστάσεις και ανάμεσα στο πλήρωμά του υπηρετούσαν εξαιρετικοί αθλητές. Ο αθλητής του Παναθηναϊκού Κώστας Ζώγας ανέλαβε εκ μέρους του Παναθηναϊκού να οργανώσει τη διεξαγωγή αγώνων μπέιζμπολ, μπάσκετ και χόκεϊ. Στις 11 Απριλίου του 1946 το γήπεδο της Λεωφόρου φιλοξένησε τον πρώτο καταγεγραμμένο αγώνα μπέιζμπολ στην Ελλάδα ανάμεσα στα αμερικάνικα πολεμικά πλοία *Μισσούρι* και *Πρόβιντενς*. Ο δεύτερος αγώνας μπέιζμπολ στην Ελλάδα διεξήχθη και πάλι στο γήπεδο της Λεωφόρου στις 3 Ιουνίου του 1955. Η ομάδα που σχηματίστηκε από αμερικάνους στρατιώτες επικράτησε της ελληνικής με σκορ 14–10.

Το Μάρτιο του 2014 ο Παναθηναϊκός δημιούργησε τμήμα μπέιζμπολ. Η πρώτη επίσημη εμφάνιση της ομάδας πραγματοποιήθηκε την 8η Μαρτίου 2014 εναντίον τον Άρη Θεσσαλονίκης στο κύπελλο Ελλάδας, διοργάνωση όπου προκρίθηκε έως τον τελικό για να ηττηθεί 9–19 από το Μαρούσι 2004. Οι Πράσινοι κέρδισαν στη σειρά των τελικών ενάντια στο Μαρούσι με 3–0 α.α. κατακτώντας το πρωτάθλημα, το οποίο επισημοποιήθηκε στη συνέχεια από το ΑΣΕΑΔ. 

Με αυτό τον τίτλο το Τριφύλλι μπόρεσε κι αγωνίστηκε στα προκριματικά του  Ευρωπαϊκού πρωταθλήματος την επόμενη σεζόν. Σημείωσε 2 νίκες (  12-2 την ρουμανική Atletico Alexandria και 9-8 ρωσική Ολύμπικ Σπόρτς ) και 3 ήττες ( απ' τις  Ζυρίχη Μπαρακούντας, Blagoevgrad και Βιένα Μέτροσταρς ) τερματίζοντας τρίτος στον όμιλό του.

Οι Ισπανοί παίκτες του Παναθηναϊκού Blake Ochoa και Leslie Nacar αγωνίστηκαν το Μάρτιο του 2015 για τη μικτή Ευρώπης.

Το Σεπτέμβριο του 2015 ανεστάλη η λειτουργία του τμήματος.

## Ομάδα
### Παίκτες

### Επιτελείο

## Παραπομπές


## Εξωτερικοί σύνδεσμοι
* 

Μπειζμπολ
Παναθηναικος
Διεθνής Οργανισμός Φοιτητών Γεωδαισίας

Ο **Διεθνής Οργανισμός Φοιτητών Γεωδαισίας** (επίσης γνωστός και ως **IGSO**) είναι ένας διεθνής, ανεξάρτητος, μη πολιτικός, μη κερδοσκοπικός οργανισμός, ο οποίος διευθύνεται από φοιτητές και νέους που δραστηριοποιούνται στο χώρο της Γεωδαισίας (Τοπογράφους Μηχανικούς, Χαρτογράφους, Υδρογράφους κ.λ.π.) και απευθύνεται σε αυτούς.

## Στόχοι
Οι στόχοι του IGSO είναι:
* να φέρει κοντά οργανισμούς σχετιζόμενους με φοιτητές Γεωδαισίας από όλες της χώρες 
* να εκπροσωπεί τους φοιτητές Γεωδαισίας δημόσια
* να οργανώνει δεσμούς μεταξύ των επιμέρους οργανισμών/μελών
* να καθιερώσει και να δυναμώσει την συνεργασία με τις Αρχές

Αυτοί οι στόχοι έχουν αποφασιστεί και αναγνωριστεί από το **Συνέδριο Διεθνών Φοιτητών Γεωδαισίας (IGSM)** και από τη Γενική Συνέλευση.

## Δομή
Τα μέλη του IGSO είναι οργανισμοί από πανεπιστήμια που εκπροσωπούν φοιτητές Γεωδαισίας.

Ο IGSO συνίσταται από τα παρακάτω όργανα:
* Το Γενικό Συμβούλιο
* Την Εκπροσώπηση Διεθνούς Οργανισμού Φοιτητών Γεωδασίας (Γενικός Γραμματέας, Ταμίας και τον Αναλογιστή).
* Ελεγκτές Λογαριασμού.

Η δομή του IGSO και η αναγνώριση του IGSM 2004 παρουσιάσθηκε στο συμβούλιο του ISPRS το 2006.

## Συναντήσεις και Δραστηριότητες
Κάθε χρόνο ο IGSO οργανώνει το Συνέδριο Διεθνών Φοιτητών Γεωδαισίας (IGSM) σε μία διαφορετική χώρα. Αυτές οι συναντήσεις δίνουν στους φοιτητές την ευκαιρία να ανταλλάξουν τις εμπειρίες τους με την Γεωδαισία και να γνωρίσουν την κουλτούρα και τον πολιτισμό άλλων χωρών.

## Ιστορία
Το πρώτο IGSM οργανώθηκε στην Ολλανδία από φοιτητές Γεωδαισίας του TU Delft.  Ο IGSO ιδρύθηκε αργότερα κατά την διάρκεια του τέταρτου  IGSM στο Γκρατς της Αυστρίας.

Προηγούμενα συνέδρεια:

## Εξωτερικοί σύνδεσμοι
* επίσημη ιστοσελίδα igso.info

## Παραπομπές


Κατηγορία:Γεωδαισία
Κατηγορία:Διεθνείς οργανισμοί
Ευρυκράτης ο Λακεδαιμόνιος

Ο **Ευρυκράτης** ήταν βασιλιάς της αρχαίας Σπάρτης, που καταγόταν από το γένος των Αγιαδών.

Ήταν γιος και διάδοχος του βασιλιά Πολυδώρου.   Στα χρόνια του δεν υπήρξαν ταραχές, ούτε από τους Μεσσήνιους, που βρίσκονταν υπό την κυριαρχία των Σπαρτιατών, αλλά ούτε από τους Αργείους. 

Τον Ευρυκράτη διαδέχθηκε ο γιος του, ο Ανάξανδρος.  

## Παραπομπές


Κατηγορία:Βασιλείς της αρχαίας Σπάρτης
Νανοβουτηχτάρι

Το **νανοβουτηχτάρι** ή *νανοβουτηχτάρα* (***Tachybaptus ruficollis - Ταχύβαπτος ο πυροτράχηλος***) είναι είδος πτηνών της οικογένειας των Πυγοποδιδών. Αυτό το πτηνό είναι μικρότερο των μελών της οικογένειας των βουτηχτάρων, και η μόνη βουτηχτάρα της Ευρώπης που ωοτοκεί τακτικά δύο φορές ετησίως.

Στην Ελλάδα φωλιάζει σε υγρότοπους, ταμιευτήρες, λίμνες σε πάρκα κλπ., όπου αναπαράγονται αρκετές δεκάδες ζευγάρια.

## Μορφολογία
Το νανοβουτηχτάρι είναι ένα μικρού μεγέθους βουτηχτάρι, έχοντας μήκος 23-29 εκ. Έχει φτέρωμα γκρίζο με καστανοκόκκινο λαιμό και "μάγουλα", τα οποία είναι πιο μελαμψά κατά την αναπαραγωγική περίοδο. Το υπόλοιπο κεφάλι και τι ράμφος είναι μαύρο. Το στόμα του έχει χρώμα ανοιχτοκίτρινο. 

Το νεαρό έχει καφέ μπεζ φτέρωμα στο σώμα, το λαιμό και το πηγούνι, λευκό ουροπήγιο, μαύρη ράχη, σβέρκο και κορυφή κεφαλιού. Το ράμφος του είναι κιτρινωπό.

## Οικολογία
Το νανοβουτηχτάρι αναπαράγεται σε παρόχθια βλάστηση, συχνά σε μικρές λίμνες, ακόμα και σε αρδευτικά κανάλια. Τρέφεται με έντομα, νύμφες εντόμων, μικρά ψάρια, βατράχια και γυρίνους. Γεννάει συνήθως δύο φορές τον χρόνο από 4-6 αυγά.

## Παραπομπές
    

Κατηγορία:Πυγοποδίδες
Πασαντίνα (Καλιφόρνια)

Η **Πασαντίνα** (αγγλ.: *Pasadena*) είναι πόλη στην Καλιφόρνια, στις Ηνωμένες Πολιτείες Αμερικής. Βρίσκεται μέσα στην κοιλάδα του Σαν Γκάμπριελ, στο βορειοανατολικό τμήμα της μητροπολιτικής περιοχής του Λος Άντζελες,από το κέντρο του οποίου απέχει περίπου 15 χιλιόμετρα. Διοικητικά υπάγεται στην Κομητεία του Λος Άντζελες.

Η πόλη το 2010 είχε 137.122 κατοίκους, αποτελώντας την 40ή μεγαλύτερη πόλη της Καλιφόρνια και 180η των ΗΠΑ. Είναι γνωστή ως κέντρο θεωρητικών και εφαρμοσμένων ερευνών στους τομείς της ηλεκτρονικής και της διαστημικής τεχνολογίας. Στην πόλη αυτή βρίσκονται, μεταξύ πολλών άλλων ερευνητικών ιδρυμάτων, το Τεχνολογικό Ινστιτούτο της Καλιφόρνια, γνωστό περισσότερο με τη συντετμημένη ονομασία **«Κάλτεκ»** και το Εργαστήριο Αεροπροώθησης (JPL) της NASA.

Στην Πασαντίνα διεξάγεται κάθε χρόνο η φημισμένη σε όλη την Αμερική παρέλαση του Ρόουζ Μπόουλ που ακολουθεί τον πατροπαράδοτο τελικό αγώνα του πανεπιστημιακού πρωταθλήματος αμερικανικού φούτμπολ. 

## Παραπομπές


## Εξωτερικοί σύνδεσμοι
Επίσημη ιστοσελίδα της Πασαντίνας 

Πασαντινα
Κατηγορία:Πόλεις στην κομητεία Λος Άντζελες της Καλιφόρνια
Άνταμ Μπρόντι

Ο **Άνταμ Τζάρεντ Μπρόντι** (*Adam Jared Brody*, 15 Δεκεμβρίου 1979) είναι Αμερικανός ηθοποιός. Ξεκίνησε την καριέρα του το 1995 υποδυόμενος ένα β' ρόλο στη σειρά *[[Οικογένεια Γκίλμορ]]* (Gilmore Girls). Έγινε γνωστός με το ρόλο του στη σειρά *[[California Teens]]* (The O.C., 2003-2007). Έχει εμφανιστεί σε αρκετές ταινίες όπως *Mr. & Mrs. Smith* (2005), *Thank You for Smoking* (2005), *Ανάμεσα σε Τρεις Γυναίκες* (In the Land of Women, 2007), *Το Σώμα που Σκοτώνει* (Jennifer's Body, 2009), *Οι Μπάτσοι της Συμφοράς* (Cop Out, 2010) και *[[Scream 4]]* (2011).

## Πρώτα χρόνια
Ο Μπρόντι γεννήθηκε στο Κάρλσμπαντ, μία κομητεία του Σαν Ντιέγκο. Είναι ο μεγαλύτερος γιος της Βάλερι η οποία είναι γραφίστας και του Μαρκ Μπρόντι ο οποίος είναι δικηγόρος. Είναι Εβραίοι. Έχει δύο μικρότερα δίδυμα αδέλφια, τον Σον και τον Ματ. Είπε πως δεν ήταν Καζανόβας, αλλά είχε χαριτωμένες φίλες και λίγο πολύ ζούσε στην παραλία. Ο Μπρόντι αποφοίτησε από το κολέγιο σε ηλικία 19 ετών και πήγε να κάνει καριέρα στο Χόλιγουντ ως ηθοποιός.

## Καριέρα
Ο Μπρόντι έπαιξε το 2000 το ρόλο του Μπάρι Γουίλιαμς στη ταινία Growing Up Brady του 2000 και έπαιξε ένα μικρό ρόλο στην ταινία *[[American Pie 2]]* το 1999. Το 2002 έπαιξε ένα μικρό ρόλο στην ταινία *[[Σήμα κινδύνου]]* (The Ring) και πρωταγωνίστησε στην επιτυχημένη σειρά *[[California Teens]]*. Για την ερμηνεία του έχει δεχτεί πολύ καλές κριτικές και είχε γίνει εφηβικό είδωλο πολλών θαυμαστών του. Το 2005 έπαιξε στην ταινία *Mr & Mrs Smith*. Έχει κερδίσει πολλά βραβεία για τη συμμετοχή του στο *California Teens*.

## Προσωπική ζωή
Το 2003 ο Μπρόντι ήταν σε σχέση με την συμπρωταγωνίστριά του στο California Teens Ρέιτσελ Μπίλσον και χώρισαν το 2006. Το 2014 παντρεύτηκε την Λέιτον Μίστερ.

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Πασαντίνα

Ο όρος **Πασαντίνα** (*Pasadena*) μπορεί να αναφέρεται σε:

## Γεωγραφία
* Στην Πασαντίνα (Καλιφόρνια), πόλη στην Καλιφόρνια
* Στην Πασαντίνα (Μέριλαντ), πόλη στο Μέριλαντ
* Στην Πασαντίνα (Τέξας), πόλη στο Τέξας
Σάκι

Το **Σάκι** (ουκρανικά και ρωσικά: *Саки*, κριμαϊκά: *Saq*) είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται στις δυτικές ακτές της χερσονήσου της Κριμαίας, στις ακτές της Μαύρης θάλασσας. Το Σάκι απέχει μόλις 20χλμ. από την Ευπατορία και περίπου 45 χλμ. από την πρωτεύουσα της Κριμαίας, την Συμφερόπολη. Στην πόλη υπάρχει μεγάλη ναυτική βάση του Ουκρανικού ναυτικού.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κριμαίας
Μ.Π.Α.Σ. Αγίας Βαρβάρας Καβάλας (καλαθοσφαίριση)

## Τμήμα καλαθοσφαίρισης ανδρών
### Ιστορική αναδρομή
H πορεία της ομάδας την πρώτη χρονιά ήταν ονειρική τερματίζοντας στην τέταρτη θέση, του πρωταθλήματος φτάνοντας ένα βήμα από τον τελικό, όπου ηττήθηκε από τον Ιωνικό Ιωνίας με επιμέρους 2-1 .  Την περσινή σεζόν 2024-2025 η ομάδα μας εξασφάλισε την 7η θέση και σ αγώνες play out κέρδισε την παραμονή στην κατηγορία, από τον ΓΑΣ Βασιλικών με επιμέρους 2-1.

Την αγωνιστική περίοδο 2025-2026 ο ΜΠΑΣ Αγίας Βαρβάρας κατέλαβε την 7η θέση στην κανονική διάρκεια  και αγωνίστηκε με πλεονέκτημα έδρας με τον Αίαντα Ευόσμου για τη διαδικασία των Play Out, όπου εξασφάλισε την παραμονή κερδίζοντας στην σειρά αγώνων με επιμέρους 4-0 (έχοντας 2-0 από την κανονική διάρκεια).

## Τμήμα καλαθοσφαίρισης γυναικών
Ο ΜΠΑΣ Αγίας Βαρβάρας διαθέτει τμήμα καλαθοσφαίρισης Γυναικών, Νεανίδων και Κορασίδων, που συμμετέχουν στα πρωταθλήματα ΕΚΑΣΑΜΑΘ ενώ και η Ακαδημία αριθμεί περισσότερα από 70 κορίτσια όλων των ηλικιών. 

 

## Παραπομπές


## Εξωτερικοί σύνδεσμοι

* 
* 
* Μορφωτικός Πολιτιστικός Σύλλογος Αγίας Βαρβάρας και Πεντακοσίων Καβάλας, επίσημος ιστότοπος του ευρύτερου πολιτιστικού συλλόγου.

Κατηγορία:Αθλητικοί σύλλογοι Καβάλας
Κατηγορία:Ιδρύσεις αθλητικών συλλόγων το 1993
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Α.ΜΑ.Θ.
Κατηγορία:Ιδρύσεις ομάδων καλαθοσφαίρισης το 1993
Ατλάντικ Σίτι

Το **Ατλάντικ Σίτι** (ή **Σίτυ**) (αγγλικά: *Atlantic City*, κυριολεκτικά «Πόλη του Ατλαντικού») είναι σημαντικό παραθαλάσσιο τουριστικό θέρετρο στις βορειοανατολικές Ηνωμένες Πολιτείες, στην πολιτεία του Νιου Τζέρσεϊ. Σύμφωνα με την απογραφή του 2010, το Ατλάντικ Σίτι έχει 39.558 κατοίκους, ελαφρώς λιγότερους απ'ότι το 2000. Στην μητροπολιτική περιοχή της πόλης (μητροπολιτική περιοχή Ατλάντικ Σίτι-Χαμμόντον) 274.549 κατοίκους. Η πόλη βρίσκεται στο νησί Άμπσεκον, το οποίο είναι παράλληλο με τις ακτές του Νιου Τζέρσεϊ στον Ατλαντικό. Η πόλη είναι διάσημη για τα καζίνο, την προκυμαία και τις παραλίες της, καθώς ως έδρα των καλλιστείων Miss America.

## Ιστορία

Η πόλη ιδρύθηκε το 1853 ως παραθαλάσσιο τουριστικό θέρετρο λόγω της θέσης της και άρχισαν να κτίζονται σε αυτήν ξενοδοχεία. Το 1854 απέκτησε σιδηροδρομική σύνδεση, ενώ ανακηρύχθηκε πόλη. Το 1870 άρχισε η κατασκευή του γνωστού περιπάτου του Ατλάντικ Σίτι. Αρχικά αφαιρούταν κάθε χρόνο, αλλά ήταν εξαιρετικά δημοφιλής. Το 1878 η πόλη ενώθηκε σιδηροδρομικώς με τη Φιλαδέλφεια. Η πόλη γνώρισε αλματώδη ανάπτυξη στις αρχές του 20ού αιώνα. Τα δύο πιο γνωστά ξενοδοχεία της πόλης ήταν τα Marlborough-Blenheim και Traymore, ενώ κατά μήκος της προκυμαίας κατασκευάστηκαν και άλλα μεγάλα ξενοδοχεία. 

Η πόλη ήταν πολύ δημοφιλής κατά την διάρκεια της Ποτοαπαγόρευσης και των Roaring Twenties. Εκείνη την χρονική περίοδο ο δήμαρχος της πόλης, Έντ Μπέιντερ, ήταν συνεργάτης του διεφθαρμένου Ταμία της Κομητείας Ατλάντικ και πολιτικόυ "αφεντικού" του Ρεπουμπλικανικού Κόμματος, Νάκυ Τζόνσον, ο οποίος είχε μεγάλη επιρροή στην τοπική πολιτική. Ο Μπέιντερ σε συνεργασία με τον Τζόνσον συνέβαλε στην κατασκευή πολλών κτιρίων, καθώς και εστιατορίων, παράνομων μπαρ και καζίνο. Η οικονομία και ο πολιτισμός της πόλης έφτασαν στο απόγειο τους. 

Μετά τον θάνατο του Μπέιντερ το 1927 και την φυλάκιση του Τζόνσον, η πόλη βρέθηκε σε οικονομική ύφεση. Σε μια προσπάθεια να τονωθεί η οικονομία της πόλης, το 1977 νομιμοποιήθηκε ο τζόγος στα καζίνο της πόλης. Το πρώτο νόμιμο καζίνο στις ανατολικές ΗΠΑ άνοιξε στην πόλη τις 26 Μαΐου 1978 και μέχρι το τέλος της δεκαετίας του 1980 η πόλη είχε γίνει ο πιο δημοφιλής τουριστικός προορισμός των ΗΠΑ. Η νομιμοποίηση του τζόγου οδήγησε και σε αυξανόμενη διαφθορά στα χέρια γκάνγκστερ, όπως ο Νικοντέμο Σκάρφο. Μετά την ανάπτυξη του Λας Βέγκας, ο τουρισμός στην πόλη άρχισε να μειώνεται.

## Επιρροές στον λαϊκό πολιτισμό
Η πόλη αποτέλεσε την έμπνευση για την αρχική μορφή του επιτραπέζιου παιχνιδιού *[[Monopoly]]*, καθώς στις Ηνωμένες Πολιτείες το παιχνίδι είχε οικόπεδα μέσα και γύρω από την πόλη. Η πόλη σήμερα αναφέρεται πολλές φορές ως Η Πόλη της Μονόπολης ("Monopoly City").

## Παραπομπές



Κατηγορία:Πόλεις του Νιου Τζέρσεϊ
Ελιά - Δημοκρατική Παράταξη

Η **Ελιά - Δημοκρατική Παράταξη**, ήταν συνασπισμός πολιτικών κομμάτων της Κεντροαριστεράς, με σκοπό τη συμμετοχή στις ευρωεκλογές και στις αυτοδιοικητικές εκλογές του 2014.

## Ιστορικό
Μετά την πτώση των εκλογικών ποσοστών του ΠΑ.ΣΟ.Κ. στις εκλογικές αναμετρήσεις του 2012 και ενόψει των ευρωεκλογών του 2014, έγιναν προσπάθειες ανασυγκρότησης του πολιτικού χώρου της κεντροαριστεράς.

Τον Οκτώβριο του 2013 58 προσωπικότητες της επιστήμης, της πολιτικής, του πολιτισμού και του επιχειρείν συνυπέγραψαν και δημοσίευσαν κείμενο με το οποίο απηύθυναν πρόσκληση σε κόμματα, πολιτικές κινήσεις, συνδικαλιστικές, αυτοδιοικητικές και πνευματικές δυνάμεις που κινούνται στο χώρο της σοσιαλδημοκρατίας, της δημοκρατικής αριστεράς, του φιλελεύθερου κέντρου, της πολιτικής οικολογίας και του προοδευτικού ευρωπαϊσμού, για τη δημιουργία νέου πολιτικού φορέα, υπό νέα ηγεσία, ώστε να υπάρξει κοινή κάθοδος σε ευρωεκλογές και αυτοδιοικητικές εκλογές. Η «*Πρωτοβουλία των 58*» έλαβε τα θετικά σχόλια του προέδρου του ΠΑ.ΣΟ.Κ. Ευάγγελου Βενιζέλου, ενώ αρνητικά αντέδρασε η Δημοκρατική Αριστερά και ο Φώτης Κουβέλης, παρά το γεγονός ότι στελέχη του κόμματος υπογράφουν το κείμενο των «*58*». Παράλληλα, διοργανώθηκαν εκδηλώσεις του εγχειρήματος σε όλη την Ελλάδα.

Στη συνέχεια, κι έπειτα από διαβουλεύσεις με τους πολιτικούς φορείς του χώρου, αποφασίστηκε η δημιουργία ενός συμμαχικού σχήματος στα πρότυπα του ιταλικού κεντροαριστερού σχήματος της Ελιάς. 

Στις 8 και 9 Μαρτίου 2014 πραγματοποιήθηκε η πανελλήνια συνδιάσκεψη της Ελιάς, με τη συμμετοχή εκπροσώπων των κομμάτων, των κινήσεων και των πρωτοβουλιών που συμμετείχαν σε αυτή. Επίσης, παρουσιάστηκε η ιδρυτική διακήρυξη και το λογότυπο του φορέα. Λίγες ημέρες αργότερα, παρουσιάστηκε το ψηφοδέλτιο της Ελιάς.

Τελικά, στις ευρωεκλογές συγκέντρωσε 8,02% και εξέλεξε δύο ευρωβουλευτές, την Εύα Καϊλή και τον Νίκο Ανδρουλάκη.

Ο συνασπισμός διαλύθηκε στις 7 Ιουλίου του ίδιου έτους, ύστερα από συνεδρίαση του Πολιτικού Συμβουλίου του ΠΑΣΟΚ.

## Συμμετέχοντα κόμματα
thumb|right|250px|Tο λογότυπο της Ελιάς
Τα κόμματα που αποτελούσαν την Ελιά ήταν:

## Αποτελέσματα εκλογών
### Ευρωεκλογές

## Παραπομπές


## Εξωτερικοί σύνδεσμοι
*
Τονγκσίνγκ Ταμαβόνγκ

Ο **Τονγκσίνγκ Ταμαβόνγκ** (στα λαοτιανά: ທອງ ສິງ ທໍາ ມະ ວົງ, 12 Απριλίου 1944-) είναι πολιτικός από το Λάος, πρωθυπουργός της χώρας από τον Δεκέμβριο του 2010 ως τον Απρίλιο του 2016. Είναι μέλος του  Επαναστατικού Λαϊκού Κόμματος (LPRP) και είναι μέλος του Πολιτικού Γραφείου LPRP από το 1991. Υπηρετεί σήμερα στην Εθνοσυνέλευση του Λάος, που αντιπροσωπεύει την Λουάνγκ Πραμπάνγκ στην 6η εκλογική περιφέρεια και ήταν ο Πρόεδρος της Εθνοσυνέλευσης από το 2006 ως το 2010.

## Παραπομπές


Κατηγορία:Πρωθυπουργοί του Λάος
Ουζούν Κιοπρού

Το **Ουζούν Κιοπρού** (, κυριολεκτικά *Μακρά Γέφυρα*), γνωστό στα ελληνικά και ως **Μακρά Γέφυρα**, είναι πόλη και περιφέρεια στην επαρχία Εντίρνε, στην Τουρκία. Η περιφέρεια σύμφωνα με την απογραφή του 2012 έχει 66.061 κατοίκους, από τους οποίους οι 40.343 κατοικούν στην πόλη Ουζούν Κιοπρού. Στην περιφέρεια βρίσκεται συνοριακό φυλάκιο με την Ελλάδα. Η πόλη βρίσκεται πάνω στον σιδηρόδρομο που ενώνει την Κωνσταντινούπολη με την Ευρώπη.

Το όνομά της η πόλη το πήρε από τη γέφυρα Ουζούν Κιοπρού, η οποία κατασκευάστηκε την περίοδο 1426-1443. Ο κύριος αρχιτέκτονας ήταν ο Μουσλιχιντίν, ο οποίος εργαζόταν στις τάξεις του Οθωμανού Σουλτάνου Μουράτ Β΄. Η γέφυρα έχει 174 τόξα και μήκος 1.330 μέτρα. Οι εργάτες της γέφυρας ήταν οι πρώτοι κάτοικοι της πόλης. Η γέφυρα διασχίζει τον Εργίνη και είναι τόσο μακριά επειδή έπρεπε να διασχίσει και μια έκταση βάλτων.

## Γεωγραφία
Η Μακρά Γέφυρα βρίσκεται στην Ανατολική Θράκη, στα δυτικότερα σύνορα της Τουρκίας και στο μέσο της επαρχίας Αδριανούπολης. Συνορεύει με την Ελλάδα (το Σουφλί) στα δυτικά, τη Ραιδεστό στα ανατολικά, τις Σαράντα Εκκλησιές στα βορειοανατολικά, τα Ύψαλα και την Κεσσάνη στα νότια, την Αδριανούπολη και τη Νίκη στα βόρεια. Έχει έκταση 1.224 τετραγωνικά χιλιόμετρα. Επειδή ιδρύθηκε στην πεδιάδα του Εργίνη, σχεδόν το 75% της επικράτειας της πόλης αποτελείται από χαμηλές περιοχές που έχουν υψόμετρο 18 μέτρων. Μικροί λόφοι και οροπέδια διάσπαρτα ειδικά προς τα βόρεια και τα νότια από τόπο σε τόπο αποτελούν τα μοναδικά υψώματα που συναντά η περιοχή.

## Παραπομπές



Κατηγορία:Ευρωπαϊκές πόλεις της Τουρκίας
Κρις Μπράουν (αθλητής)

Ο **Κρίστοφερ "Κρις" Μπράουν** (*Christopher "Chris" Brown*, γεννήθηκε 1978) είναι αθλητής του στίβου (400μ. και 4Χ400μ.) από τις Μπαχάμες. Έχει κερδίσει μετάλλια σε Ολυμπιακούς Αγώνες, σε Παγκόσμια Πρωταθλήματα και σε Παναμερικανικούς Αγώνες.

## Καριέρα

Το 2007 ο Μπράουν κέρδισε το χρυσό μετάλλιο στα 400 μέτρα στους Παναμερικανικούς Αγώνες στο Ρίο ντε Τζανέιρο. Στο ίδιο αγώνισμα σε Παγκόσμια Πρωτάθληματα Κλειστού Στίβου κέρδισε, χρυσό μετάλλιο, το 2010 στην Ντόχα, αργυρό μετάλλιο το 2014 στο Σόποτ, και τρεις φορές χάλκινο μετάλλιο: το 2006 στη Μόσχα, το 2008 στη Βαλένθια και το 2012 στην Κωνσταντινούπολη.

Με την ομάδα από τις Μπαχάμες στη σκυταλοδρομία 4Χ400μ. κέρδισε χρυσό, ασημένιο και χάλκινο μετάλλιο στους Ολυμπιακούς Αγώνες του 2012, του 2008 και του 2000 αντίστοιχα. Επίσης κέρδισε το χρυσό μετάλλιο στο Παγκόσμιο Πρωτάθλημα Ανοικτού Στίβου στο Έντμοντον το 2001, το αργυρό μετάλλιο στα Παγκόσμια Πρωταθλήματα Ανοικτού Στίβου στο Ελσίνκι και στην Οζάκα το 2005 και το 2007 αντίστοιχα και το χάλκινο μετάλλιο στο Παγκόσμιο Πρωτάθλημα Ανοικτού Στίβου στο Παρίσι το 2003.

## Παραπομπές


Κατηγορία:Αθλητές του στίβου από τις Μπαχάμες
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Δρομείς ταχύτητας
Wolfsangel

thumb|100px|Το Wolfsangel

Το **Wolfsangel** (ελληνικά «αγκίστρι του λύκου» ή «λυκοπαγίδα», προφέρεται *Βόλφσανγκελ*) είναι ένα ρουνικό σύμβολο.

Στη Ναζιστική Γερμανία το Wolfsangel χρησιμοποιήθηκε ως σύμβολο της παραστρατιωτικής οργάνωσης «Werwolf», που συγκρότησε το 1944 ο αρχηγός των SS, Χάινριχ Χίμλερ. Το ίδιο σύμβολο έφερε και η 4η Μηχανοκίνητη Μεραρχία SS «Polizei», που στάλθηκε στην Ελλάδα το 1943 για να πολεμήσει την εθνική Αντίσταση και διέπραξε τις σφαγές στην Κλεισούρα και στο Δίστομο, όπως και η 2η Τεθωρακισμένη Μεραρχία SS «Das Reich», που έκανε σφαγές στη Γαλλία.

Η χρήση του συμβόλου αυτού και η νεοναζιστική οργάνωση που το χρησιμοποιούσε, η VSBD/PdA, τέθηκαν εκτός νόμου στη Γερμανία το 1982, καθώς θεωρήθηκε ισοδύναμο της σβάστικας.

Οι ρούνοι χρησιμοποιούνται ως σύμβολα από νεοναζιστικά κινήματα σε όλο τον κόσμο και το Wolfsangel χρησιμοποιείται από τη νεοναζιστική αμερικανική οργάνωση «Aryan Nations».

Στην Ελλάδα το Wolfsangel έχει χρησιμοποιηθεί από τη Χρυσή Αυγή στο εξώφυλλο του περιοδικου της οργάνωσης τη δεκαετία του 1980, στο καταστατικό της του 1987 και στο πρώτο συνέδριό της το 1990. Όταν ο αρχηγός της Νίκος Μιχαλολιάκος είχε ερωτηθεί σχετικά είχε απαντήσει ότι πρόκειται για «το αρχαίο "Ξ" της γραμμικής Β΄».

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Ναζιστική Γερμανία
Κατηγορία:Σύμβολα
Ωρίων ο Θηβαίος

Ο **Ωρίων** από την Αίγυπτο, ήταν γραμματικός του 2ου αιώνα ο οποίος συνέθεσε ανθολόγιο κειμένων αρχαίων συγγραφέων, θραύσματα του οποίου διασώθηκαν σε χειρόγραφο του 12ου ή της αρχής του 13ου αιώνα το οποίο βρίσκεται στην Αυστριακή Εθνική Βιβλιοθήκη το οποίο αποδίδεται στον **Ωρίωνα, γραμματικό Καισαρείας**. Πληροφορίες για τον Ωρίωνα προέρχονται από το λεξικό του Σουίδα του 11ου αιώνα όπου αναφέρονται δυο πρόσωπα, ο **Ωρίων ο Αλεξανδρεύς** (δείχνοντας ότι έδρασε τον 2ο αιώνα) και ο **Ωρίων ο Θηβαίος** (δείχνοντας ότι συνέγραψε τον 5ο αιώνα). Αναφέρεται ότι μετά τη δημοσίευση του Wendel του 1942 (RE XVIII, 1), έγινε αποδεκτό ότι πρόκειται για το ίδιο πρόσωπο, όπου γίνεται σύγχυση με γραμματικό του 5ου αιώνα οικογένειας ιερέων από τις Θήβες της Αιγύπτου ο οποίος αναφέρεται αλλού ανάμεσα στους δασκάλους του Πρόκλου. 

## Οι αναφορές στον Σουίδα
Στο λεξικό του Σουίδα αναφέρεται ο **Ωρίων ο [[Αλεξάνδρεια|Αλεξανδρεύς]]**, ως γραμματικός που συνέθεσε ανθολόγιο, την «Αττικών λέξεων συναγωγή», σχετικό με ετυμολογία, με εγκώμιο στον Καίσαρα Αδριανό (76-138), δείχνοντας ως περίοδο δράσης του Ωρίωνα τον 2ο αιώνα. 

Εκεί αναφέρεται και ο **Ωρίων ο Θηβαίος** από την Αίγυπτο, ο συγγραφέας του έργου «Συναγωγή γνωμών» (σε τρία βιβλία), το οποίο ήταν ένα ανθολόγιο, γραμμένο προς την Αιλία Ευδοκία (401 - 460), σύζυγο του αυτοκράτορα Θεοδοσίου Β´ του Μικρού η οποία προώθησε πολύ την παιδεία. Από την αναφορά στην Αιλία Ευδοκία, συνάγεται περίοδος δράσης του ο 5ος αιώνας, 

Όπως ήδη αναφέρθηκε, σήμερα θεωρείται ότι τα δυο λήμματα του λεξικού του Σουίδα αφορούν το ίδιο πρόσωπο.

## Το ανθολόγιο του Ωρίωνα
Από το έργο του Ωρίωνα, σώζονται 122 θραύσματα σε 8 κεφάλαια καθώς επίσης και 25 θραύσματα από τον Ευριπίδη (supplementum Euripideum). Πηγή τους είναι το χειρόγραφο Vindobonensis phil. gr. 321 το οποίο επιγράφεται «Εκ του Ανθολογίου Γνωμικού Ωρίωνος Γραμματικού Καισαρείας». Απόγραφο του χειρογράφου αυτού από τον H. Chr. Schubart - με προβλήματα / ελλείψεις - χρησιμοποιήθηκε για την πρώτη έκδοσή του, από τον Schneidewin το 1839. Η πληρέστερη μέχρι σήμερα έκδοση είναι το έργο του Medard Haffner, Das Florilegium des Orion το οποίο είχε υποβληθεί ως διδακτορική διατριβή στο Universität des Saarlandes το 1997.

Σύγκριση του έργου του Ωρίωνα με το ανθολόγιο του Στοβαίου, δείχνει ότι υπάρχουν 59 κοινά θραύσματα και θεωρείται ότι οι δυο ανθολογίες είχαν ίδιες πηγές.

Ενδεικτικά, το ανθολόγιο του Ωρίωνα περιέχει ρήσεις από τον Ησίοδο, του Ισοκράτη, του Δημοσθένη, από την απολογία και άλλα κείμενα του Πλάτωνα, από το Θουκυδίδη, από τον Ευριπίδη, από την Ιλιάδα, την Οδύσσεια, από τον Φωκυλίδη, από τον Θέογνι, από τον Αριστοφάνη, τον Μένανδρο, τον Σοφοκλή και άλλους.

Τα κεφάλαια του έργου είναι:
:1. Περί λόγου και φρονήσεως
:2. Περί φύσεως
:3. Περί ευσεβείας
:4. Περί προνοίας
:5. Περί θεού
:6. Περί δίκης και δικαιοσύνης
:7. Περί αρετής
:8. Περί του ανθρωπίνου βίου

## Επιπλέον βιβλιογραφία

(το βιβλίο στα google books, εν μέρει ελεύθερο σε πρόσβαση: εδώ)

## Αναφορές


Κατηγορία:Βυζαντινοί συγγραφείς
Βικέντιος Λάντσας

Ο **Βικέντιος Λάντσας** (ιταλικά: *Vicenzo Lanza*, Βενετία, 1822 &ndash; Αθήνα, 1902)  ήταν Ιταλός ζωγράφος και καθηγητής που πέρασε το μεγαλύτερο μέρος της ζωής του στην Ελλάδα.

## Βιογραφία
Γεννήθηκε το 1822 στη Βενετία και σπούδασε ζωγραφική στην *Accademia di Belle Arti* της πόλης. Μετά την ολοκλήρωση των σπουδών του εργάστηκε στην ακαδημία ως βοηθός στην έδρα της προοπτικής. Συμμετείχε στην ιταλική επανάσταση του 1848 εναντίον των Αυστριακών και μετά την αποτυχία της κατέφυγε ως πολιτικός εξόριστος πρώτα στην Πάτρα και μετά από δύο χρόνια, στην Αθήνα. Κέρδισε την εύνοια του βασιλικού ζεύγους της Ελλάδας το οποίο του ανέθεσε πρώτα τη διακόσμηση της εξοχικής τους κατοικίας και αργότερα τη φιλοτέχνηση του πίνακα  «*Το στρατόπεδο των Θηβών*» που του προσέδωσε αναγνώριση εντός της χώρας. Αργότερα ανέλαβε την εικονογράφηση της ρωσικής εκκλησίας της Αθήνας, εργασία που είχε ως αποτέλεσμα τη βράβευση του. Το 1863. μετά την απόλυση του Φίλιππου Μαργαρίτη προσλήφθηκε στο Σχολείο των Τεχνών όπου ως το 1901 δίδαξε προοπτική, κοσμηματογραφία, σκηνογραφία και γραφική ενώ δίδαξε ζωγραφική και στη Σχολή Ευελπίδων. Επιπλέον συμμετείχε σε πλήθος εκθέσεων που διοργανώθηκαν στην Αθήνα ενώ συμμετείχε και στις συνθέσεις αρκετών κριτικών επιτροπών καλλιτεχνικών διαγωνισμών. Πέθανε το 1902 στην Αθήνα. Απέκτησε δύο γιους, τους Λοΐζο και Στέφανο Λάντσα οι οποίοι υπήρξαν και οι ίδιοι ζωγράφοι. Για την πατριωτική του δράση, ο Λάντσας τιμήθηκε από το ιταλικό κράτος με διάφορα παράσημα.

## Τεχνοτροπία & έργο
Ως ζωγράφος ο Λάντσας ασχολήθηκε κατά κύριο λόγο με την τοπιογραφία και με την απεικόνιση αρχαιολογικών χώρων και μνημείων, ένα είδος που γνώρισε σημαντική άνθηση κατά τον 19ο αιώνα. Στα έργα του πραγματοποιούσε συγκερασμό ανάμεσα στα ακαδημαϊκά και κλασικιστικά στοιχεία και τον ρεαλισμό, ενώ απέδιδε ιδιαίτερη σημασία στα χρώματα.

## Γκαλερί

LANTSAS-1.jpg|Η Ακρόπολη, 1860.
Πορτραίτο νέας.jpg|Πορτραίτο νέας, Βικέντιος Λάντσας, Κάρβουνο σε χαρτί, 26 x 22 εκ., Ιδιωτική Συλλογή
LANTSAS-2.jpg|Η Πύλη των Λεόντων στις Μυκήνες, 1882.
File:LANTSAS-3.jpg|Ο Παρθενώνας


## Αναφορές


Κατηγορία:Έλληνες ζωγράφοι του 19ου αιώνα
Κατηγορία:Ιταλοί ζωγράφοι του 19ου αιώνα
Κατηγορία:Έλληνες ιταλικής καταγωγής
Κοτσί

Το **Κοτσί** (αγγλικά: *Kochi*, παλαιότερα *Cochin*) είναι μεγάλο λιμάνι και πόλη στη νοτιοδυτική Ινδία, στις ακτές της αραβικής θάλασσας. Είναι η μεγαλύτερη πόλη στην πολιτεία Κεράλα. Η πόλη το 2011 είχε 601.574 κατοίκους, ενώ η μητροπολιτική περιοχή της πόλης έχει 2,1 εκατομμύρια κατοίκους και είναι η πολυπληθέστερη στην πολιτεία. Η πόλη εκτείνεται σε μήκος 48 χιλιομέτρων κατά μήκος της ακτογραμμής της Ινδίας.
## Ιστορία
Η πόλη αποτελούσε για πολλά χρόνια το κέντρο του εμπορίου μπαχαρικών της Ινδίας. Τον 12ο αιώνα ανήκε στο βασίλειο του Κοτσί. Ο Πορτογάλος εξερευνητής Πέντρο Άλβαρες Καμπράλ ίδρυσε το 1500 στο Κοτσί τον πρώτο ευρωπαϊκό οικισμό στην Ινδία. Ο Βάσκο ντα Γκάμα θάφτηκε αρχικά στο Κοτσί, αλλά τελικά τα λείψανά του επέστρεψαν στην Πορτογαλία το 1539. Παρέμεινε η πρωτεύουσα των Πορτογάλων στην Ινδία μέχρι το 1530, όταν η πρωτεύουσα μεταφέρθηκε στην Γκόα. Στη συνέχεια η πόλη πέρασε στην κατοχή των Ολλανδών και το 1814 στο Ηνωμένο Βασίλειο. Το εμπόριο στο λιμάνι είχε αυξηθεί σημαντικά μέχρι τον 20ό αιώνα και το 1920 άρχισαν έργα ώστε να γίνει το λιμάνι του πιο ασφαλές.
## Οικονομία
Το Κοτσί σήμερα θεωρείται η οικονομική πρωτεύουσα της πολιτείας. Διαθέτει το μόνο χρηματιστήριο στην πολιτεία. Η πόλη έχει δεχθεί πολλές επενδύσεις τα τελευταία χρόνια, με αποτέλεσμα την γρήγορη ανάπτυξή της. Στη βιομηχανική ζώνη Ελούρ, 17 χιλιόμετρα βόρεια της πόλης, λειτουργούν 250 εργοστάσια. Στην πόλη επίσης λειτουργεί μεγάλο λιμάνι και ναυπηγεία. Επίσης, είναι ο σημαντικότερος τουριστικός προορισμός στην Κεράλα από πλευράς αφίξεων τουριστών. Η πόλη εξυπηρετείται από διεθνές αεροδρόμιο, ενώ βρίσκεται υπό κατασκευή υπόγειος σιδηρόδρομος μήκος 25 χιλιόμετρων και με 22 σταθμούς. Τα γραφεία της Νότιας Διοίκησης του Ινδικού Ναυτικού βρίσκονται στην πόλη.
## Θρησκεία
Περίπου το 47% των κατοίκων της πόλης είναι Ινδουϊστές και ακολουθούν οι Χριστιανοί με 35% και οι Μουσουλμάνοι με 17%. Το Κοτσί είναι μια από τις πόλεις με τον μεγαλύτερο πληθυσμό χριστιανών στην Ινδία. 
## Εκπαίδευση
Στην πόλη βρίσκεται το Πανεπιστήμιο Επιστημών και Τεχνολογία του Κοτσίν (CUSAT), ενώ υπάρχουν και παραρτήματα άλλων πανεπιστημίων στην πόλη.

## Παραπομπές

## Εξωτερικοί σύνδεσμοι

Κατηγορία:Πόλεις της Ινδίας
Κατηγορία:Πρώην πορτογαλικές αποικίες
Ατλάντικ Σίτι (αποσαφήνιση)

Ο όρος **Ατλάντικ Σίτι** (*Atlantic City*) μπορεί να αναφέρεται:
* στην πόλη Ατλάντικ Σίτι στο Νιου Τζέρσεϊ
* στον οικισμό Ατλάντικ Σίτι (Γουαϊόμινγκ)
* στην ταινία του 1980 Ατλάντικ Σίτι (ταινία, 1980)
Κίουι

Το **κίουι** ή **κίβι** (*απτέρυξ*) είναι ένα πουλί που συναντάται μόνο στη Νέα Ζηλανδία και δεν μπορεί να πετάξει. Είναι το μόνο γένος της οικογένειας των Απτερυγιδών (*Apterygidae*) και της τάξεως των απτερυγομόρφων. Η οικογένεια περιλαμβάνει πέντε ενδημικά είδη, όλα απειλούμενα με εξαφάνιση.

Το κίουι είναι μοναδικό πτηνό, ένα από τα αρχαιότερα στον κόσμο. Εξελίχθηκε σε ένα περιβάλλον χωρίς θηλαστικά, αλλά έχει αναπτύξει μερικά χαρακτηριστικά γνωρίσματά τους. 

Τα διάφορα είδη διαφέρουν σε μεγάλο βαθμό στη βιολογία τους. Το μήκος τους κυμαίνεται από 35 έως 65 εκατοστά και το ύψος από τα 25 μέχρι 50 εκατοστά ενώ το σωματικό βάρος από ένα έως πέντε κιλά, ανάλογα πάντα με το είδος. Τα θηλυκά είναι ελαφρώς μεγαλύτερα από τα αρσενικά και έχουν 10 έως 20% μεγαλύτερο βάρος.

## Είδη
Σήμερα έχουν περιγραφεί 5 είδη:
* Μεγάλο στικτό κίουι, *Apteryx haastii*
* Μικρό στικτό κίουι, *Apteryx owenii*
* Κίουι του Οκαρίτο, *Apteryx rowi*
* Νότιο καφέ κίουι, *Apteryx australis*
* Καφέ κίουι του Βόρειου Νησιού, *Apteryx mantelli*

## Αναπαραγωγή
Όλα τα είδη είναι μονογαμικά και αναζητούν νέο ταίρι μόνο όταν ένα από τα δύο πεθάνει. Έχουν παρατηρηθεί ζευγάρια που ήταν και έως 20 χρόνια μαζί. Η εποχή αναπαραγωγής είναι μεταξύ Αυγούστου και Οκτωβρίου. Τις περισσότερες φορές, το θηλυκό γεννά 1 αυγό, το οποίο είναι ιδιαίτερα μεγάλο σε σχέση με το σώμα του. Ανάλογα με το είδος, την επώαση μπορεί να την αναλάβει το αρσενικό, το θηλυκό ή και οι δύο γονείς. Η επώαση διαρκεί από 63 έως 92 ημέρες.

## Παραπομπές


## Εξωτερικοί σύνδεσμοι

* Εικόνες και video από όλα τα είδη Κίουι 

Κατηγορία:Απτερυγίδες
Κατηγορία:Πανίδα της Νέας Ζηλανδίας
Ρέτζο νελλ’Εμίλια

Η **Ρέτζο νελλ’Εμίλια** (, ), γνωστή και ως **Ρέτζο-Εμίλια** ή **Ρέτζο της Εμιλίας**, ενώ το Reggio αποδίδεται στα ελληνικά και ως Ρέτζιο, είναι πόλη στην περιφέρεια Εμίλια-Ρομάνια, Ιταλία και είναι ο κύριος δήμος της επαρχίας Ρέτζο-Εμίλια. Σύμφωνα με υπολογισμούς του 2014, η Ρέτζο νελλ’ Εμίλια έχει 171.881 κατοίκους. Οι κάτοικοί της την αναφέρουν απλώς ως Ρέτζο. Η πόλη είναι κτισμένη στην πεδιάδα του Πάδου, σε υψόμετρο 58 μέτρων.

Η πόλη ιδρύθηκε κατά τους Ρωμαϊκούς χρόνους από τον Μάρκο Αιμίλιο Λέπιδο στη Βία Αιμιλία, ανάμεσα στο Ρίμινι και την Πλακεντία (Πιατσέντζα). Η πόλη στους ρωμαϊκούς ήταν στρατώνας. Το 476 το Ρέτζο βρέθηκε υπό την εξουσία του Οδόακρου και στη συνέχεια των Οστρογότθων, των Βυζαντινών, των Λομβαρδών και το 773 κατακτήθηκε από τον Καρλομάγνο. Η πόλη άρχισε να ακμάζει τον 11ο αιώνα. Κατά τη διάρκεια της Αναγέννησης στην πόλη άνθισαν οι τέχνες και κατασκευάστηκαν παλάτια και εκκλησίες. Το 1452 έγινε πρωτεύουσα του Δουκάτου του Ρέτζο, το οποίο με τη σειρά του ανήκε στο Δουκάτο της Μόντενα και του Ρέτζο. Το 1797, όταν η πόλη κατακτήθηκε από τους Γάλλους, ζητήθηκε από τους κατοίκους να υιοθετήσουν τη σημαία της Ιταλίας (με το πράσινο, λευκό και κόκκινο χρώμα). Μετά το 1815 το Δουκάτο επανιδρύθηκε και τελικά έγινε μέρος της Ιταλίας το 1860.

Στα χωριά κοντά στην πόλη εφαρμόστηκε μετά τον Β΄ Παγκόσμιο Πόλεμο το εκπαιδευτικό πρόγραμμα Ρέτζιο Εμίλια για την προσχολική αγωγή. Από την περιοχή της πόλης προέρχεται το τυρί παρμεζάνα (παρμιτζιάνο-ρετζιάνο).

## Παραπομπές


Κατηγορία:Δήμοι της Επαρχίας του Ρέτζο νελλ'Εμίλια
Αγάθη Πέλλας

Η **Αγάθη** ή **Αγαθή** είναι οικισμός της τοπικής κοινότητας Δωροθέας, της δημοτικής ενότητας (τέως δήμου) Αριδαίας, του δήμου Αλμωπίας, της περιφερειακής ενότητας (τέως νομού) Πέλλας, στην περιφέρεια Κεντρικής Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αλμωπίας του νομού Πέλλας, στο γεωγραφικό διαμέρισμα Μακεδονίας.
*Μέχρι το 1922 ο οικισμός ονομαζόταν *Ρανίσλαβ*.

## Γεωγραφικά στοιχεία
Η Αγάθη είναι οικισμός στο βορειοδυτικό τμήμα του νομού Πέλλας. Βρίσκεται σε πεδινή περιοχή που, όμως, ανηφορίζει βόρεια προς τις παρυφές του όρους Βόρας, κοντά στον μικρό ποταμό Κόζιακα που συμβάλλει στον Μογλενίτσα και σε μέσο σταθμικό υψόμετρο 155. Απέχει περίπου 5 χλμ. και 31 χλμ. Β. από την Αριδαία και την Έδεσσα, αντίστοιχα.

## Πληθυσμός

## Διοικητικές μεταβολές
Ο οικισμός αναγνωρίστηκε το 1918 ως *Ρανίσλαβ* και προσαρτήθηκε στην κοινότητα Γαβρίστης του νομού Πέλλας. Το 1922 μετονομάστηκε σε *Αγάθη*. Με το ΦΕΚ 244Α - 04/12/1997 αποσπάστηκε από την κοινότητα Δωροθέας και προσαρτήθηκε στον δήμο Αριδαίας. Με το ΦΕΚ 87Α - 07/06/2010 αποσπάστηκε από τον δήμο Αριδαίας και προσαρτήθηκε στον δήμο Αλμωπίας.

## Ιστορικά στοιχεία
Στον οικισμό είχαν εγκατασταθεί, μετά τη Μικρασιατική Καταστροφή, 49 οικογένειες με 192 συνολικά άτομα, σύμφωνα με τον «Κατάλογο των προσφυγικών Συνοικισμών Μακεδονίας με τας νέας ονομασίας» (1928).

## Αξιοθέατα
* Ο ναός Υψώσεως του Τιμίου Σταυρού στο κεντρικό τμήμα του οικισμού
* Το Πάρκο Αγάθης στον Μογλενίτσα

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006
*Εγκυκλοπαίδεια Πάπυρος Λαρούς, εκδ. 1963
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

## Εξωτερικοί σύνδεσμοι
*http://pella-news.blogspot.gr/2012/10/blog-post_11.html

Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Μπαχτσισαράι

Το **Μπαχτσισαράι** (ουκρανικά και ρωσικά: *Бахчисарай*) ή **Μπαγτσασαράι** (κριμαϊκά: *Bağçasaray*) είναι πόλη της Αυτόνομης δημοκρατίας της Κριμαίας. Η πόλη βρίσκεται περίπου 33 χιλιόμετρα νότια της πρωτεύουσας της Κριμαίας, Συμφερόπολης και ήταν η πρωτεύουσα του Χανάτου της Κριμαίας από το 1532 έως το 1783. Το σημαντικότερο αξιοθέατο της πόλης είναι το παλάτι των Χαν, "Χανσαράι", το μόνο σωζόμενο παλάτι του Χανάτου της Κριμαίας, το οποίο σήμερα λειτουργεί ως μουσείο.

## Παραπομπές


## Δείτε επίσης
* Παλάτι του Μπαχτσισαράι

## Εξωτερικοί σύνδεσμοι
* 

Κατηγορία:Πόλεις της Κριμαίας
Nissan Juke

Το **Nissan Juke** είναι ένα μικρομεσαίο αυτοκίνητο SUV (Sport Utility Vehicle) που κατασκευάζεται από την ιαπωνική αυτοκινητοβιομηχανία Nissan, από τον Ιούνιο του 2010 έως σήμερα, σε 2 γενιές. Η δεύτερη γενιά του, παράγεται από τον Σεπτέμβριο του 2019. Στην ιαπωνική γλώσσα, το μοντέλο γράφεται 日産・ジューク και προφέρεται Nissan Jūku.

## Πρώτη γενιά
Κατά την πρώτη επίσημη αναφορά, στις 11 Φεβρουαρίου 2009, η Nissan ανακοίνωσε ότι το μοντέλο θα μπει στη μαζική παραγωγή στο εργοστάσιο Nissan Motor Manufacturing (UK) Ltd (NMUK) στο Ηνωμένο Βασίλειο, κατά τη διάρκεια του έτους 2010. Ακολούθησε η παρουσίαση του σχετικού πρωτότυπου αυτοκίνητου (concept car) Nissan Qazana στο Σαλόνι Αυτοκινήτου της Γενεύης τον Μάρτιο του 2009. 
thumb|left|Το σαλόνι ενός Nissan Juke τον Οκτώβριο του 2014, αμέσως μετά την ανανέωση που είχε γίνει το καλοκαίρι.

Η έκδοση παραγωγής παρουσιάστηκε τον Μάρτιο του 2010 στο Σαλόνι Αυτοκινήτου της Γενεύης, ενώ παρουσιάστηκε για πρώτη φορά στη Βόρεια Αμερική το 2010 στο Διεθνές Σαλόνι Αυτοκινήτων της Νέας Υόρκης. Τα αντίτυπα βρετανικής κατασκευής διατίθενται στην ευρωπαϊκή αγορά, ενώ οι εγκαταστάσεις της Nissan στην Οπάμα, Ιαπωνία, παράγουν το όχημα για όλες τις άλλες χώρες διεθνώς και είναι ο μοναδικός προμηθευτής της 4-κίνητης έκδοσης. Το μοντέλο κυκλοφόρησε για πρώτη φορά στο Ηνωμένο Βασίλειο στις 24 Σεπτεμβρίου 2010.
[thumb|left|Infiniti ESQ του 2015 στην [Κίνα.]]

Στην Ιαπωνία, όπου το αυτοκίνητο κυκλοφόρησε στις 9 Ιουνίου 2010 (η πρώτη χώρα όπου ξεκίνησαν οι πωλήσεις), οι παραγγελίες ανήλθαν σε 10.943 τον πρώτο μήνα, ξεπερνώντας κατά πολύ τον στόχο της Nissan που ήταν 1.300 παραγγελίες τον μήνα. Μέχρι τις 5 Οκτωβρίου 2010, οι πωλήσεις στην Ιαπωνία είχαν φτάσει στα 20.000 αντίτυπα, ενώ οι παραγγελίες στην Ευρώπη και στις ΗΠΑ ξεπερνούσαν όλες τις προσδοκίες, με τις παραγγελίες να ανέρχονται στις 30.000 συν 17.500 αυτοκίνητα που λαμβάνονται για τις αντίστοιχες αγορές.

Το 2014, το Juke υπέστη μια ανανέωση που αποκαλύφθηκε τον Μάρτιο στο Σαλόνι Αυτοκινήτου της Γενεύης και κυκλοφόρησε το καλοκαίρι, για τη σεζόν (model year) του 2015.

Από τον Οκτώβριο του 2014, το Nissan Juke παρουσιάστηκε στην Κίνα, αλλά ως **Infiniti ESQ** αντί με το σήμα της Nissan. Έγινε έτσι το μοναδικό μοντέλο της Infiniti με ονομασία που να μην αρχίζει με το γράμμα Q.

## Δεύτερη γενιά

thumb|left|Το σαλόνι του απέναντι Nissan Juke του 2019.

Η δεύτερη γενιά του Nissan Juke αποκαλύφθηκε στις 3 Σεπτεμβρίου 2019 και μπήκε στη μαζική παραγωγή μέσα στον ίδιο μήνα.

## Αναφορές


## Εξωτερικοί σύνδεσμοι
* 
* Η επίσημη Ελληνική ιστοσελίδα του Nissan Juke

Juke
Κατηγορία:Αυτοκίνητα SUV
Αβυσσαλός Σερίφου

Ο **Αβυσσαλός**, επίσης γνωστός ως **Αβεσσαλός**, είναι οικισμός του Δήμου Σερίφου, της Περιφερειακής ενότητας Μήλου, στην Περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Κέας και κατόπιν στην επαρχία Μήλου του Νομού Κυκλάδων, στο γεωγραφικό διαμέρισμα Νήσων Αιγαίου Πελάγους.
* Στις αρχές του περασμένου αιώνα ονομαζόταν *Αβύσσαλος*.

## Γεωγραφία
Ο Αβυσσαλός είναι παραθαλάσσιος αγροτικός οικισμός της Δ. Σερίφου. Βρίσκεται στον μυχό του φερώνυμου όρμου και σε μέσο σταθμικό υψόμετρο 10 μέτρα. Απέχει περίπου 9 χιλιόμετρα δυτικά-βορειοδυτικά της Χώρας Σερίφου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1908 και προσαρτάται στον δήμο Σερίφου του νομού Κυκλάδων. Καταργήθηκε το 1928 για να επανασυσταθεί το 1991.

## Τοπωνύμιο
Ο οικισμός πήρε την ονομασία του από την ενετική λέξη *vassale* = σκλάβος και οφείλεται στην περίοδο κυριαρχίας του Ερμόλαο Μινόττο, ο οποίος ξεκίνησε μεταλλευτικές εργασίες στον οικισμό παίρνοντας μαζί του σκλάβους.

## Ιστορία
Στη θέση «Σκουριές» έχουν εντοπιστεί αρχαίες εγκαταστάσεις εκκαμίνευσης χαλκού. Επίσης, ερείπια κατοικιών, γραφείων της μεταλλευτικής εταιρείας και της σκάλας φορτώσεως.

## Αξιοθέατα
* Η βοτσαλωτή παραλία του οικισμού
* Η εκκλησία της Παναγίας του Βουνού
* Η εκκλησία των Αγίων Αναργύρων
* Η εκκλησία Αγίου Ιωάννη του Προδρόμου, με τοιχογραφίες του 17ου αιώνα, 2 χλμ. περίπου ανατολικά, του οικισμού

## Εκδηλώσεις
Το πανηγύρι της Παναγίας του Βουνού, στις 8 Σεπτεμβρίου.

## Παραπομπές


## Πηγές
* *Εγκυκλοπαίδεια Πάπυρος Λαρούς Μπριτάνικα*, 1978, 2006
* Εγκυκλοπαίδεια *Δομή*, 2002-4
* Οργανισμός εκδόσεων «Ελλάδα», χάρτες (Βαρελάς)
* Περιοδικό *Διακοπές*, εκδ. Δ.Ο.Λ.,  2010
* Google Earth
* eetaa.gr
* map of Serifos (ed. Eleni Costopoulou)

## Εξωτερικοί σύνδεσμοι
* http://e-serifos.com/Were_to_go_in_Serifos/serifos_villages/avessalos_serifos.htm
* http://www.youtube.com/watch?v=IDxSIxmGlyk

Κατηγορία:Χωριά της Σερίφου
Κατηγορία:Χωριά της περιφερειακής ενότητας Μήλου
Υπουργείο Πολιτισμού και Τουρισμού (Τουρκία)

Το **Υπουργείο Πολιτισμού και Τουρισμού** (τούρκικα: Kültür ve Turizm Bakanlığı) είναι κυβερνητικό υπουργείο της Δημοκρατίας της Τουρκίας, υπεύθυνο για τις υποθέσεις πολιτισμού και τουρισμού στην Τουρκία. Στις 25 Ιανουαρίου 2013 διορίστηκε υπουργός ο Ομέρ Τσελίκ διαδεχόμενος τον Ερτογρούλ Γκιουνάυ, που βρισκόταν στη θέση του υπουργού από το 2008.

## Παραπομπές


## Εξωτερικοί σύνδεσμοι
*Επίσημη ιστοσελίδα
*Τουριστικό portal
*Στρατηγική Τουρισμού της Τουρκίας - 2023 (2007)

Κατηγορία:Πολιτική της Τουρκίας
Κατηγορία:Υπουργεία
Κατηγορία:Υπουργεία Πολιτισμού
Ποτέντσα

Η **Ποτέντσα** (, ) είναι πόλη και δήμος στη νότια Ιταλία, πρωτεύουσα της περιφέρειας Μπαζιλικάτα (Λουκανία) και της ομώνυμης επαρχίας. Σύμφωνα με την απογραφή του Σεπτεμβρίου του 2013 έχει 66.120 κατοίκους. Η πόλη είναι κτισμένη σε υψόμετρο 820 μέτρων και είναι η πλέον ορεινή πρωτεύουσα περιφέρειας στην Ιταλία και μια από τις πιο ορεινές πρωτεύουσες επαρχιών. Η πόλη είναι κτισμένη σε ένα ύψωμα πάνω από την κοιλάδα του Μπασέντο, στην οροσειρά των Απέννινων, ανατολικά του Σαλέρνο.

Κατά τη διάρκεια των Ρωμαϊκών χρόνων η Ποτέντσα βρισκόταν σε μικρότερο υψόμετρο και αποτελούσε σημαντικό κόμβο στις οδικές μετακινήσεις. Η πόλη πέρασε τον 6ο αιώνα στην κατοχή των Λομβαρδών. Τον 12ο αιώνα έγινε επισκοπή έδρα. Το 1806, οι Γάλλοι που είχαν κατακτήσει την πόλη την έκαναν πρωτεύουσα της περιφέρειας. Η πόλη έγινε μέρος της Ιταλίας το 1860. Η πόλη έχει καταστραφεί από αρκετούς σεισμούς, ο πιο πρόσφατος το 1980, αλλά στη συνέχεια ξαναχτίστηκε. Η πόλη σήμερα βρίσκεται στη σιδηροδρομική σύνδεση Σαλέρνο-Τάραντα και είναι σημαντικό γεωργικό κέντρο.

Αξιοθέατα της πόλης είναι ο καθεδρικός ναός του αγίου Γεράλδου (Τζεράλντο), που χρονολογείται από τον 12ο αιώνα και ανακαινίστηκε κατά τον 18ο αιώνα και η εκκλησία του αγίου Φραγκίσκου, που ιδρύθηκε το 1274, και το Τόρρε Γκουεβάρα, που αποτελεί τμήμα των τειχών της πόλης.

## Παραπομπές


## Εξωτερικοί σύνδεσμοι
* 

Κατηγορία:Πόλεις των Βασιλικάτων